LifeLab - un proiect educațional pentru elevii din România
LifeLab by BCR ajută profesorii și elevii să înțeleagă importanța educației financiare în orice domeniu.
Programul și platforma Life-Lab.ro sunt dezvoltate de BCR prin programul național Școala de Bani.
· Profesorii care doresc să acceseze materialele educaționale LifeLab trebuie să își creeze un cont pe platforma life-lab.ro, operațiune care înseamnă câteva click-uri, de unde pot descărca resursele propuse de profesorii din program, pentru disciplina pe care o predau. În plus, cei care implementează aceste resurse la clasă vor avea ocazia să participe la sesiuni de formare și evenimente dedicate.
· [bookmark: _GoBack]Este în plină derulare Concursul LifeLab, care include două categorii de participare. Profesorii care dezvoltă fișe educaționale pot câștiga 15 vouchere eMAG, fiecare în valoare de 60 EUR, acordate în luna iunie. Pe de altă parte, profesorii care aplică aceste fișe la clasă au șansa de a obține 40 de vouchere eMAG, fiecare în valoare de 100 EUR, premiile fiind distribuite progresiv, câte 10 pe lună, timp de 4 luni. Regulament și înscriere tot pe platforma life-lab.ro
LifeLab este un proiect educațional ajuns la a doua ediție, care, prin materialele dezvoltate și cu ajutorul profesorilor implicați în program, aduce în sălile de clasă elemente de educație financiară, în toate ciclurile de învățământ, la o serie variată de discipline școlare.
